2

	Қазақстан Республикасы
Әділет министрінің
2026 жылғы «___» ______
№ ______ бұйрығына 
1-қосымша




Жеке сот орындаушысын лицензиядан айыру қағидалары

1-тарау. Жалпы ережелер

1. Осы Жеке сот орындаушысын лицензиядан айыру қағидалары (бұдан әрі – Қағидалар) «Атқарушылық iс жүргiзу және сот орындаушыларының мәртебесi туралы» Қазақстан Республикасы Заңының 167-бабының 8-тармағына және Қазақстан Республикасы Үкіметінің 
2004 жылғы 28 қазандағы № 1120 қаулысымен бекітілген Қазақстан Республикасы Әдiлет министрлігі туралы ереженің 14-тармағының 
67-2) тармақшасына және 18-тармағының 3) тармақшасына сәйкес әзірленді және жеке сот орындаушысын лицензиядан айыру тәртібін айқындайды.
2. Жеке сот орындаушысын лицензиядан айыру туралы мәселені қарауға жеке сот орындаушысын лицензиядан айыру туралы ұсынысы (бұдан әрі – ұсыныс) негіз болып табылады.
3. Ұсыныс уәжді, негізделген болуы керек және Заңның 144-бабында көзделген лицензиядан айыру үшін негіздеменің болуын растайтын нақты деректер мен дәлелдемелерді қамтуы тиіс.


2-тарау. Жеке сот орындаушысын лицензиядан айыру туралы ұсынысты қарау тәртібі

4. Ұсынысты уәкілетті органға прокуратура органдары, аумақтық әділет органдары, Республикалық палата не жеке сот орындаушыларының өңірлік палаталары енгізеді (бұдан әрі –бастамашы).
5. Ұсынуға мынадай құжаттар қоса беріледі:
1) Заңның 144-бабының 2-тармағында көзделген мән-жайлардың болуын растайтын құжаттын көшірмесі; 
2) жеке сот орындаушысының әрекетіне (әрекетсіздігіне) шағымның көшірмесі не оның өз міндеттерін орындамағанын куәландыратын өзге де ақпарат;
3)  жеке сот орындаушысын қызметіне жоспарлы немесе жоспардан тыс бақылау жүргізу туралы бұйрықтың көшірмесі жеке сот орындаушысына жүргізілген бақылау нәтижелері туралы қорытындымен;
4) жеке сот орындаушысының түсініктемесінің көшірмесі (болған жағдайда) немесе түсініктеме беруден бас тарту туралы актінің көшірмесі;
5) атқарушылық іс жүргізу материалдарының көшірмелері (болған жағдайда) не оларды ұсынудан бас тарту туралы актінің көшірмесі;
6) жеке сот орындаушысының қызметіне жоспарлы немесе жоспардан тыс бақылау жүргізу туралы бұйрықпен және жеке сот орындаушысының қызметіне жүргізілген бақылау нәтижелері туралы қорытындымен танысқанын растайтын құжаттардың көшірмелері.
6. Жеке сот орындаушысының Қазақстан Республикасының заңнамасын бұзғаны фактісі анықталған заңды күшіне енген сот актісі болуы, аумақтық әділет органы оның қызметіне бақылау жүргізбестен ұсыныс енгізеді.
7. Уәкілетті орган ұсыныс келіп түскеннен кейін қорытынды қалыптастырады және оны уәкілетті орган жанындағы жеке сот орындаушысының лицензиядан айыру жөніндегі комиссияның (бұдан әрі – Комиссия) қарауына ұсынады немесе ұсынылған материалдардың толық еместігі, жеткіліксіздігі немесе негізсіздігі анықталған жағдайда, оларды қарау үшін бастамашыға қайтарады.
Материалдардың қайтарылуы уәкілетті органның ескертулері жойылғаннан кейін оларды қайта жолдауға кедергі келтірмейді.
8. Уәкілетті органның қорытындысын, оның ішінде енгізілген материалдар қоса берілген ұсынысты алғаннан кейін Комиссия бес жұмыс күні ішінде мәселені мәні бойынша қарайды және жеке сот орындаушысы жасаған бұзушылықтардың Заң талаптарына сәйкестігін тексеруді жүзеге асырады.
9. Комиссияның отырысы осы Қағидалардың 8-тармағында көрсетілген мерзімдер өткеннен кейін үш жұмыс күні ішінде өткізіледі.
Комиссияның отырысына бастамашы қатыса алады.
10. Комиссия уәкілетті органға жеке сот орындаушысын лицензиядан айыру не лицензиядан айырудан бас тарту туралы ұсынымдар әзірлейді, ол хаттамамен ресімделеді.
11. Уәкілетті орган Комиссияның ұсынымдары негізінде алдын ала шешім қабылдайды және жеке сот орындаушысына Қазақстан Республикасының әкімшілік сот ісін жүргізу туралы заңнамасында айқындалған тәртіппен және мерзімдерде тыңдау рәсімін өткізеді.
[bookmark: _Hlk236824217]12. Жеке сот орындаушысын тыңдау рәсімін жүргізу кезінде ашықтық пен жариялылықты қамтамасыз ету мақсатында тыңдау барысының аудио- және (немесе) бейнежазбасы жүргізіледі. Аудио- және (немесе) бейнежазба әкімшілік істің материалдарына қоса тіркеледі.
13. Тыңдау нәтижелері бойынша уәкілетті орган тыңдау аяқталған күннен бастап үш жұмыс күні ішінде жеке сот орындаушысын лицензиядан айыру туралы бұйрық шығарады немесе жеке сот орындаушысын лицензиядан айырудан бас тарту туралы шешім қабылдайды, ол хатпен ресімделеді.
Бұйрыққа уәкілетті органның басшысы не ол уәкілеттік берген лауазымды адам қол қояды.
Жаңа дәлелдер немесе жаңадан ашылған мән-жайлар анықталған жағдайда, Комиссия бұрын әзірленген ұсынымдарды қайта қарауға құқылы. 
14. Жеке сот орындаушысын лицензиядан айыру туралы бұйрық шығарылғаннан кейін үш жұмыс күні ішінде орындау үшін аумақтық әділет органына, Республикалық палатаға және жеке сот орындаушыларының тиісті өңірлік палатасына жіберіледі.
15.  Жеке сот орындаушысын лицензиядан айыру туралы бұйрыққа Қазақстан Республикасының әкімшілік сот ісін жүргізу туралы заңнамасында белгіленген тәртіппен шағым жасалуы мүмкін.
